CELEX: 32016R1045
Language: sl
Date: 2016-06-28 00:00:00
Title: Izvedbena uredba Komisije (EU) 2016/1045 z dne 28. junija 2016 o umiku sprejetja zaveze enega proizvajalca izvoznika v okviru Izvedbenega sklepa 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov

29.6.2016   
            
            
               SL
            
            
               Uradni list Evropske unije
            
            
               L 170/5
            
         IZVEDBENA UREDBA KOMISIJE (EU) 2016/1045
   z dne 28. junija 2016
   o umiku sprejetja zaveze enega proizvajalca izvoznika v okviru Izvedbenega sklepa 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna protidampinška uredba“) in zlasti člena 8 Uredbe,
   ob upoštevanju Uredbe Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti (2) („osnovna protisubvencijska uredba“) in zlasti člena 13 Uredbe,
   po obvestitvi držav članic,
   ob upoštevanju naslednjega:
   A.   ZAVEZA IN DRUGI OBSTOJEČI UKREPI
   
               (1)
            
            
               Evropska komisija („Komisija“) je z Uredbo (EU) št. 513/2013 (3) določila začasne protidampinške dajatve na uvoz fotonapetostnih modulov iz kristalnega silicija („modulov“) in njihovih ključnih sestavnih delov (tj. celic in rezin) s poreklom iz Ljudske republike Kitajske („LRK“) ali ki so od tam poslani, v Evropsko unijo („Unija“).
            
         
               (2)
            
            
               Skupina proizvajalcev izvoznikov je kitajsko gospodarsko zbornico za uvoz in izvoz strojev in elektronskih izdelkov („CCCME“) pooblastila, naj v njihovem imenu Komisiji predloži cenovno zavezo, kar se je tudi zgodilo. Iz pogojev navedene cenovne zaveze je razvidno, da ta predstavlja sveženj individualnih cenovnih zavez za vsakega proizvajalca izvoznika, pri čemer ta sveženj zaradi praktičnih razlogov usklajuje CCCME.
            
         
               (3)
            
            
               Komisija je s Sklepom 2013/423/EU (4) sprejela navedeno cenovno zavezo glede začasne protidampinške dajatve. Komisija je z Uredbo (EU) št. 748/2013 (5) spremenila Uredbo (EU) št. 513/2013, in sicer je uvedla tehnične spremembe, potrebne za sprejetje zaveze glede začasne protidampinške dajatve.
            
         
               (4)
            
            
               Svet je z Izvedbeno uredbo (EU) št. 1238/2013 (6) določil dokončno protidampinško dajatev na uvoz modulov in celic s poreklom iz LRK ali ki so od tam poslani („zadevni izdelki“) v Unijo. Svet je z Izvedbeno uredbo (EU) št. 1239/2013 (7) prav tako določil dokončno izravnalno dajatev na uvoz zadevnih izdelkov v Unijo.
            
         
               (5)
            
            
               Po obvestilu skupine proizvajalcev izvoznikov („proizvajalci izvozniki“) in CCCME o spremenjeni različici cenovne zaveze je Komisija z Izvedbenim sklepom 2013/707/EU (8) potrdila sprejetje cenovne zaveze, kakor je bila spremenjena („zaveza“), za obdobje uporabe dokončnih ukrepov. Priloga k temu sklepu navaja proizvajalce izvoznike, za katere je bila zaveza sprejeta, vključno z družbo Zhejiang Xiongtai Photovoltaic Technology Co. Ltd („Shinetime China“), skupaj z njeno povezano družbo v Uniji (SHINETIME SOLAR GMBH, „Shinetime Europe“), ki sta skupaj zajeti z dodatno oznako TARIC B919.
            
         
               (6)
            
            
               Komisija je z Izvedbenim sklepom 2014/657/EU (9) sprejela predlog skupine proizvajalcev izvoznikov in CCCME za pojasnila v zvezi z izvajanjem zaveze za zadevne izdelke, ki jih zaveza zajema, in sicer module in celice s poreklom iz LRK ali ki so od tam poslani, trenutno uvrščene pod oznake KN ex 8541 40 90 (oznake TARIC 8541409021, 8541409029, 8541409031 in 8541409039), ki jih proizvajajo proizvajalci izvozniki („zajeti izdelek“). Protidampinška in izravnalna dajatev iz uvodne izjave (4) ter zaveza se skupaj imenujejo „ukrepi“.
            
         
               (7)
            
            
               Komisija je z Izvedbeno uredbo (EU) 2015/866 (10) umaknila svoje sprejetje zaveze za tri proizvajalce izvoznike.
            
         
               (8)
            
            
               Komisija je z Izvedbeno uredbo (EU) 2015/1403 (11) umaknila svoje sprejetje zaveze za še enega od proizvajalcev izvoznikov.
            
         
               (9)
            
            
               Komisija je z Izvedbeno uredbo (EU) 2015/2018 (12) umaknila svoje sprejetje zaveze za dva proizvajalca izvoznika.
            
         
               (10)
            
            
               Komisija je z obvestilom o začetku, objavljenim 5. decembra 2015 v Uradnem listu Evropske unije
                   (13), začela preiskavo v zvezi s pregledom zaradi izteka ukrepa v skladu s členom 11(2) osnovne protidampinške uredbe.
            
         
               (11)
            
            
               Komisija je z obvestilom o začetku, objavljenim 5. decembra 2015 v Uradnem listu Evropske unije
                   (14), začela preiskavo v zvezi s pregledom zaradi izteka ukrepa v skladu s členom 18 osnovne protisubvencijske uredbe.
            
         
               (12)
            
            
               Komisija je z obvestilom o začetku, objavljenim 5. decembra 2015 v Uradnem listu Evropske unije
                   (15), začela tudi delni vmesni pregled v skladu s členom 11(3) osnovne protidampinške uredbe in členom 19 osnovne protisubvencijske uredbe.
            
         
               (13)
            
            
               Komisija je z Izvedbeno uredbo (EU) 2016/115 (16) umaknila svoje sprejetje zaveze za še enega od proizvajalcev izvoznikov.
            
         
               (14)
            
            
               Komisija je z Izvedbeno uredbo (EU) 2016/185 (17) dokončno protidampinško dajatev, uvedeno z Izvedbeno uredbo (EU) št. 1238/2013 na uvoz zadevnih izdelkov s poreklom iz Ljudske republike Kitajske ali ki so od tam poslani, razširila na uvoz zadevnih izdelkov, poslanih iz Malezije in Tajvana, ne glede na to, ali so deklarirani kot izdelki s poreklom iz Malezije in Tajvana ali ne.
            
         
               (15)
            
            
               Komisija je z Izvedbeno uredbo (EU) 2016/184 (18) dokončno izravnalno dajatev, uvedeno z Izvedbeno Uredbo (EU) št. 1239/2013 na uvoz zadevnih izdelkov s poreklom iz Ljudske republike Kitajske ali ki so od tam poslani, razširila na uvoz zadevnih izdelkov, poslanih iz Malezije in Tajvana, ne glede na to, ali so deklarirani kot izdelki s poreklom iz Malezije in Tajvana ali ne.
            
         B.   POGOJI ZAVEZE
   
               (16)
            
            
               Proizvajalci izvozniki so se med drugim strinjali, da zajetega izdelka ne bodo prodajali prvi neodvisni stranki v Uniji pod določeno minimalno uvozno ceno v okviru povezane letne ravni uvoza v Unijo („letna raven“), določene v zavezi.
            
         
               (17)
            
            
               V zavezi so prav tako v okviru neizčrpnega seznama navedene kršitve zaveze. Navedeni seznam vključuje izdajanje trgovinskih računov ali računov nadaljnje prodaje, pri katerih osnovna finančna transakcija (npr. znesek sredstev, dejansko prejetih od kupca po morebitnih popravkih zaradi dobropisov/bremepisov in podobnega) ni skladna z nominalno vrednostjo na trgovinskem računu.
               Proizvajalec izvoznik je odgovoren za kršitve katere koli od svojih povezanih strank, ki so opredeljene v zavezi.
            
         
               (18)
            
            
               Z zavezo se proizvajalci izvozniki tudi obvezujejo, da bodo Komisiji za vsako četrtletje predložili podrobne informacije o celotnem izvozu in nadaljnji prodaji v Unijo („četrtletna poročila“). To pomeni, da morajo biti podatki v teh četrtletnih poročilih popolni in pravilni ter da so sporočene transakcije popolnoma v skladu s pogoji zaveze.
            
         
               (19)
            
            
               Za zagotovitev skladnosti z zavezo so se proizvajalci izvozniki zavezali tudi, da bodo zagotovili vse informacije, ki jih Komisija šteje za potrebne.
            
         C.   SPREMLJANJE PROIZVAJALCEV IZVOZNIKOV
   
               (20)
            
            
               Komisija je med spremljanjem skladnosti z zavezo preverila informacije, ki sta jih predložili družba Shinetime China in njena povezana družba v Uniji in so bile relevantne za zavezo. Komisija je tudi prejela dokaze carinskih organov ene države članice na podlagi člena 8(9) osnovne protidampinške uredbe in člena 13(9) osnovne protisubvencijske uredbe.
            
         
               (21)
            
            
               Ugotovitve iz uvodnih izjav (22) do (25) obravnavajo težave, ugotovljene pri družbi Shinetime China in njeni povezani družbi v Uniji, zaradi katerih je Komisija dolžna umakniti sprejetje zaveze za tega proizvajalca izvoznika.
            
         D.   RAZLOGI ZA UMIK SPREJETJA ZAVEZE
   (a)   Prodaja s strani družbe Shinetime China
   
               (22)
            
            
               Iz prejetih dokazov in javno dostopnih informacij je razvidno, da je imel domnevno nepovezani uvoznik v Uniji vsaj določen čas isti naslov kot družba Shinetime Europe. Ta domnevno nepovezani uvoznik je izdal dva računa nadaljnje prodaje za eno prodajno transakcijo solarnih modulov končni stranki: en račun, pri katerem je bila minimalna uvozna cena upoštevana, in en račun, pri katerem ni bila upoštevana. Številki računov, količine modulov in oznake izdelkov družbe so bili enaki. Končna stranka je za to transakcijo izvršila plačilo družbi Shinetime China, ki je ustrezalo vrednosti na računu, pri katerem minimalna uvozna cena ni bila upoštevana. To se je zgodilo vsaj enkrat.
            
         
               (23)
            
            
               Poleg tega je iz prejetih dokazov razvidna še ena oblika izogibanja zavezi. Družba Shinetime China je nepovezani stranki v Uniji izdala predračun z vrednostjo, nižjo od minimalne uvozne cene. Ta stranka je plačala ceno, ki je bila nižja od minimalne uvozne cene, na račun družbe Shinetime China v Hongkongu.
            
         (b)   Prodaja s strani Shinetime Europe
   
               (24)
            
            
               Prejeti dokazi kažejo, da je družba Shinetime Europe prav tako izdala dva računa nadaljnje prodaje za eno prodajno transakcijo solarnih modulov prvi nepovezani stranki v Uniji: en račun, pri katerem je bila minimalna uvozna cena upoštevana, in en račun, pri katerem ni bila upoštevana. Številki računov, količine modulov in oznake izdelkov družbe so bili enaki. Plačilo prve nepovezane stranke v Uniji družbi Shinetime Europe za to transakcijo ustreza vrednosti na računu, pri katerem minimalna uvozna cena ni bila upoštevana.
            
         
               (25)
            
            
               Poleg tega za obdobje, v katerem je bila izvedena transakcija iz uvodne izjave (24), družba Shinetime Europe Komisiji ni predložila četrtletnega prodajnega poročila.
            
         
               (26)
            
            
               Komisija je ocenila predložene dokaze in primer neporočanja ter ugotovila, da je prišlo do kršitve zaveze.
            
         E.   RAZVELJAVITEV RAČUNA NA PODLAGI ZAVEZE
   
               (27)
            
            
               Prejeti dokazi kažejo, da je račun nadaljnje prodaje iz uvodne izjave (24) povezan z naslednjo transakcijo:
               
                           Številka trgovinskega računa, priloženega blagu, za katero velja zaveza
                        
                        
                           Datum
                        
                        
                           Izdala družba
                        
                        
                           Izdano družbi
                        
                     
                           XTSSG1501-004-CI
                        
                        
                           16. januar 2015
                        
                        
                           Zhejiang Xiongtai Photovoltaic Technology Co. Ltd
                        
                        
                           SHINETIME SOLAR GMBH
                        
                     Zato se v skladu s členom 3(2)(b) Izvedbene uredbe (EU) št. 1238/2013 in členom 2(2)(b) Izvedbene uredbe (EU) št. 1239/2013 ta račun razglasi za neveljavnega. Carinski dolg, ki je nastal ob sprejetju deklaracije za sprostitev v prosti promet, bi morali nacionalni carinski organi v skladu s členom 105(3)–(6) Uredbe (EU) št. 952/2013 Evropskega parlamenta in Sveta (19) izterjati ob začetku veljavnosti umika zaveze za družbo Shinetime China in njeno povezano družbo v Uniji. Nacionalni carinski organi, ki so pristojni za pobiranje dajatev, bodo o tem ustrezno obveščeni.
               V tem okviru Komisija poudarja, da je v skladu s členom 3(1)(b) v povezavi s točko 7 Priloge III Izvedbene Uredbe (EU) št. 1238/2013 in členom 2(1)(b) v povezavi s točko 7 Priloge 2 Izvedbene Uredbe (EU) št. 1239/2013 uvoz oproščen dajatev le, če so na računu navedeni cena in morebitni rabati. Če ta pogoj ni izpolnjen, je treba dajatve plačati, tudi če Komisija ni razveljavila trgovinskega računa, priloženega blagu.
            
         F.   OCENA IZVEDLJIVOSTI CELOTNE ZAVEZE
   
               (28)
            
            
               Zaveza določa, da kršitev s strani posameznega proizvajalca izvoznika ne privede samodejno do umika sprejetja zaveze za vse proizvajalce izvoznike. V takem primeru Komisija oceni učinek te kršitve na izvedljivost zaveze z učinkom za vse proizvajalce izvoznike in CCCME.
            
         
               (29)
            
            
               Komisija je ustrezno ocenila učinek kršitev s strani družbe Shinetime China in njene povezane družbe v Uniji na izvedljivost zaveze z učinkom za vse proizvajalce izvoznike in CCCME.
            
         
               (30)
            
            
               Odgovornost za kršitve se pripiše samo zadevnemu proizvajalcu izvozniku; s spremljanjem doslej niso bile razkrite nobene sistematične kršitve s strani večjega števila proizvajalcev izvoznikov ali CCCME.
            
         
               (31)
            
            
               Komisija zato ugotavlja, da izvajanje zaveze na splošno ni ogroženo in da trenutno ni razlogov za umik sprejetja zaveze za vse proizvajalce izvoznike in CCCME.
            
         G.   PISNA STALIŠČA IN ZASLIŠANJA
   
               (32)
            
            
               Zainteresirane strani so imele priložnost, da izrazijo svoja stališča in predložijo pripombe v skladu s členom 8(9) osnovne protidampinške uredbe in členom 13(9) osnovne protisubvencijske uredbe. Družba Shinetime China je v svojem imenu in v imenu družbe Shinetime Europe predložila pripombe in je bila zaslišana.
            
         
      Verodostojnost računov, ki sta jih izdali družbi Shinetime China in Shinetime Europe
   
   
               (33)
            
            
               Družba Shinetime China je izpodbijala trditve, da sta z družbo Shinetime Europe izdajali račune in račune nadaljnje prodaje, pri katerih minimalna uvozna cena ni bila upoštevana. Družba Shinetime China je pojasnila, da morajo biti v skladu z njenimi notranjimi pravili vsi uradni računi podpisani in žigosani. Ker računi iz uvodnih izjav (23) in (24) niso bili podpisani in žigosani, jih družba Shinetime ni mogla poiskati v svojem sistemu. Družba Shinetime China je potrdila samo izdajo enega računa nadaljnje prodaje, pri katerem je bila minimalna uvozna cena upoštevana.
            
         
               (34)
            
            
               Komisija to trditev zavrača. Komisija ni razpravljala o tem, ali so računi iz navedenih uvodnih izjav uradni računi družbe Shinetime China in uradni računi nadaljnje prodaje družbe Shinetime Europe.
            
         
               (35)
            
            
               Trditev družbe Shinetime China glede verodostojnosti računov namreč ni relevantna. Komisija je ugotovila, da se je nepovezana stranka v Uniji zavezala, da bo za transakcijo iz uvodne izjave (23) družbi Shinetime China plačala znesek, ki je nižji od minimalne uvozne cene. Ta ugotovitev Komisije temelji na korespondenci, ki je družba Shinetime China po svojih navedbah ni mogla izpodbijati zaradi prenehanja zaposlitve zadevnega osebja. Komisija meni, da zgornje ugotovitve ni mogoče spremeniti samo na podlagi izjave družbe Shinetime China, da v njenem sistemu ni mogoče najti niti zadevne korespondence niti zadevnega računa ter da družba nima računa v Hongkongu.
            
         
               (36)
            
            
               Poleg tega je Komisija ugotovila, da plačilo prve nepovezane stranke v Uniji družbi Shinetime Europe za transakcijo iz uvodne izjave (24) ustreza vrednosti na računu nadaljnje prodaje, pri katerem minimalna uvozna cena ni bila upoštevana. Čeprav je družba Shinetime China trdila, da račun nadaljnje prodaje, izdan za znesek, nižji od minimalne uvozne cene, ni verodostojen, osnovna finančna transakcija (npr. znesek sredstev, dejansko prejetih od kupca po morebitnih popravkih zaradi dobropisov/bremepisov in podobnega) ni bila skladna z nominalno vrednostjo trgovinskega računa nadaljnje prodaje, ki je bil potrjen kot uradni račun nadaljnje prodaje družbe Shinetime Europe. Trditve družbe Shinetime China glede plačila računa so obravnavane v uvodnih izjavah od (41) do (48).
            
         
      Prodaja pod minimalno uvozno ceno s strani družbe Shinetime China
   
   
               (37)
            
            
               Družba Shinetime China je trdila, da je bilo plačilo domnevno nepovezanega uvoznika iz uvodne izjave (22) le predplačilo. V podporo svoji trditvi je predložila izvozno dokumentacijo in izvleček iz glavne knjige strank v zvezi z domnevno nepovezanim uvoznikom.
            
         
               (38)
            
            
               Komisija to trditev zavrača. Dokazi, ki so jih predložili nacionalni carinski organi, kažejo, da je končna stranka v Uniji neposredno družbi Shinetime China plačala račun nadaljnje prodaje, ki ga je izdal domnevno nepovezani uvoznik iz uvodne izjave (22). To plačilo družbi Shinetime China (nižje od minimalne uvozne cene) je bilo izvedeno s sklicem na račun nadaljnje prodaje, ki ga je izdal domnevno nepovezani uvoznik.
            
         
               (39)
            
            
               Izvleček iz glavne knjige stranke ni relevanten brez dodatnih dokazov, ki bi plačilo domnevno nepovezanega uvoznika povezovali s transakcijo končne stranke v Uniji, zato ne ovrže dokazov, ki so bili predloženi družbi Shinetime China. V tem oziru tudi ni relevantna trditev o morebitnem predplačilu s strani domnevno nepovezanega uvoznika.
            
         
               (40)
            
            
               Zato Komisija potrjuje svojo ugotovitev, da je družba Shinetime China s prodajo pod minimalno uvozno ceno prek domnevno nepovezanega uvoznika kršila zavezo.
            
         
      Prodaja pod minimalno uvozno ceno s strani družbe Shinetime Europe
   
   
               (41)
            
            
               Družba Shinetime China je trdila, da je dokumentacija v zvezi s transakcijo iz uvodne izjave (24) skladna z zahtevami zaveze in da je bila minimalna uvozna cena upoštevana. Družba Shinetime China je predložila pripadajočo izvozno dokumentacijo in carinsko deklaracijo.
            
         
               (42)
            
            
               Komisija to trditev zavrača. Domnevna skladnost z minimalno uvozno ceno na podlagi take dokumentacije ne vpliva na presojo, ali osnovna finančna transakcija potrjuje, da je bila minimalna uvozna cena dejansko upoštevana.
            
         
               (43)
            
            
               Družba Shinetime China je trdila tudi, da je bilo plačilo družbi Shinetime Europe le delno plačilo. Preostali znesek, vključno z zamudnimi obrestmi, je bil deset mesecev pozneje zaradi prenehanja poslovne dejavnosti družbe Shinetime Europe plačan družbi Shinetime China. Družba Shinetime China je v podporo svoji trditvi o delnem plačilu predložila potrdilo o plačilu.
            
         
               (44)
            
            
               Komisija te trditve ne more sprejeti iz naslednjih razlogov:
            
         
               (45)
            
            
               Prvič, plačilni pogoji z zadevnega računa nadaljnje prodaje jasno kažejo, da je šlo za 100 % predplačilo. Poleg tega plačilo nepovezane stranke v Uniji ni vsebovalo nobenega sklica na predplačilo, pač pa sklic na račun nadaljnje prodaje, ustrezalo pa je vrednosti računa nadaljnje prodaje, ki ni upošteval minimalne uvozne cene.
            
         
               (46)
            
            
               Drugič, z dobavnice, ki jo je predložila družba Shinetime China, je razvidno, da so bili solarni moduli dejansko dostavljeni nepovezani stranki v Uniji kljub nespoštovanju plačilnih pogojev. Izplačilo preostalega zneska se ni zahtevalo skoraj deset dodatnih mesecev po dobavi.
            
         
               (47)
            
            
               Tretjič, družba Shinetime China ni predložila nobenih dodatnih dokazov (npr. dogovora s stranko o domnevnem delnem plačilu ali bremepisa za zamudne obresti) v podporo svoji trditvi v zvezi z domnevnim delnim plačilom in zamudnimi obrestmi, temveč je samo potrdila plačilo teh zneskov.
            
         
               (48)
            
            
               Četrtič, Komisija ni bila obveščena o nobenem od domnevnih zahtevkov za plačilo, vključno z zahtevkom za plačilo zamudnih obresti.
            
         
               (49)
            
            
               Zato Komisija meni, da so trditve družbe Shinetime China neutemeljene in potrjuje svojo ugotovitev, da je družba Shinetime Europe s prodajo pod minimalno uvozno ceno nepovezani stranki v Uniji kršila zavezo.
            
         
      Neporočanje
   
   
               (50)
            
            
               Družba Shinetime China je trdila, da je družba Shinetime Europe zadevno četrtletno prodajno poročilo predložila z zamudo. Poleg tega je priznala, da Komisija ni bila obveščena o transakciji iz uvodne izjave (24).
            
         
               (51)
            
            
               Družba Shinetime China ni spoštovala svoje obveznosti, da mora Komisijo obvestiti o prenehanju poslovne dejavnosti družbe Shinetime Europe, Komisija pa tudi poudarja, da obveznost poročanja zajema vse transakcije v danem četrtletju. Družba Shinetime Europe ni sporočila transakcije iz uvodne izjave (24), ki je bila izvedena v četrtletju pred prenehanjem njene poslovne dejavnosti. Komisija zato potrjuje svojo ugotovitev, da je družba Shinetime Europe kršila svojo obveznost poročanja na podlagi zaveze.
            
         
               (52)
            
            
               Družba Shinetime China je trdila tudi, da pozna predložitev četrtletnega poročila ni zadosten razlog za razveljavitev transakcije iz uvodne izjave (24).
            
         
               (53)
            
            
               Komisija poudarja, da so razlogi za razveljavitev zadevne transakcije pojasnjeni v uvodnih izjavah (24) in (27). Pozna predložitev četrtletnega poročila o prodaji, zlasti dejstvo, da zadevna transakcija ni bila sporočena, pomeni kršitev obveznosti poročanja na podlagi zaveze. Takšne kršitve so sicer zadosten razlog za umik zaveze za družbo Shinetime China, vendar se ne upoštevajo pri presoji v zvezi z razveljavitvijo zadevne transakcije.
            
         H.   UMIK ZAVEZE IN DOLOČITEV DOKONČNIH DAJATEV
   
               (54)
            
            
               Zato je Komisija v skladu s členom 8(9) osnovne protidampinške uredbe in členom 13(9) osnovne protisubvencijske uredbe ter tudi v skladu s pogoji zaveze sklenila, da se sprejetje zaveze za družbo Shinetime China in njeno povezano družbo v Uniji umakne.
            
         
               (55)
            
            
               V skladu s členom 8(9) osnovne protidampinške uredbe in členom 13(9) osnovne protisubvencijske uredbe se dokončna protidampinška dajatev, uvedena s členom 1 Izvedbene uredbe (EU) št. 1238/2013, in dokončna izravnalna dajatev, uvedena s členom 1 Izvedbene uredbe (EU) št. 1239/2013, začneta samodejno uporabljati za uvoz zadevnih izdelkov s poreklom iz LRK ali ki je od tam poslan in ga proizvaja družba Shinetime China (dodatna oznaka TARIC B919) z dnem začetka veljavnosti te uredbe.
            
         
               (56)
            
            
               V informativne namene so v tabeli v Prilogi k tej uredbi navedeni proizvajalci izvozniki, za katere se ohrani sprejetje zaveze z Izvedbenim sklepom 2013/707/EU –
            
         SPREJELA NASLEDNJO UREDBO:
   Člen 1
   Sprejetje zaveze se za družbo Zhejiang Xiongtai Photovoltaic Technology Co. Ltd in njeno povezano družbo v Uniji, ki sta skupaj zajeti z dodatno oznako TARIC B919, umakne.
   Člen 2
   Trgovinski račun št. XTSSG1501-004-CI, ki ga je 16. januarja 2015 družba Zhejiang Xiongtai Photovoltaic Technology Co. Ltd izdala družbi SHINETIME SOLAR GMBH, se razglasi za neveljavnega. Nacionalnim carinskim organom se odreja, da izterjajo carinski dolg, ki je nastal ob sprejetju deklaracije za sprostitev v prosti promet, v skladu s členom 3(2)(b) Izvedbene Uredbe (EU) št. 1238/2013 in členom 2(2)(b) Izvedbene Uredbe (EU) št. 1239/2013.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. junija 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  UL L 188, 18.7.2009, str. 93.
   
      (3)  UL L 152, 5.6.2013, str. 5.
   
      (4)  UL L 209, 3.8.2013, str. 26.
   
      (5)  UL L 209, 3.8.2013, str. 1.
   
      (6)  UL L 325, 5.12.2013, str. 1.
   
      (7)  UL L 325, 5.12.2013, str. 66.
   
      (8)  UL L 325, 5.12.2013, str. 214.
   
      (9)  UL L 270, 11.9.2014, str. 6.
   
      (10)  UL L 139, 5.6.2015, str. 30.
   
      (11)  UL L 218, 19.8.2015, str. 1.
   
      (12)  UL L 295, 12.11.2015, str. 23.
   
      (13)  UL C 405, 5.12.2015, str. 8.
   
      (14)  UL C 405, 5.12.2015, str. 20.
   
      (15)  UL C 405, 5.12.2015, str. 33.
   
      (16)  UL L 23, 29.1.2016, str. 23.
   
      (17)  UL L 37, 12.2.2016, str. 76.
   
      (18)  UL L 37, 12.2.2016, str. 56.
   
      (19)  UL L 269, 10.10.2013, str. 1.
   
      PRILOGA
      
         Seznam družb
      
      
                  Ime družbe
               
               
                  Dodatna oznaka TARIC
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CNPV Dongying Solar Power Co. Ltd
               
               
                  B813 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Delsolar (Wujiang) Ltd
               
               
                  B792 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  MOTECH (SUZHOU) RENEWABLE ENERGY CO. LTD
               
               
                  B852 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo Osda Solar Co. Ltd
               
               
                  B859 
               
            
                  Ningbo Qixin Solar Electrical Appliance Co. Ltd
               
               
                  B860 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co. Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897 
               
            
                  Years Solar Co. Ltd
               
               
                  B898 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co. Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO. LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922